Ungaria vrea să asigure modelul maghiar de învățământ în Transilvania: "Tinerii să fie încurajați să se reîntoarcă pe pământul natal după terminarea studiilor"
Modelul ungar al învățământului superior și al formării profesionale "trebuie să fie asigurat în întreg Bazinul Carpatic, inclusiv în Transilvania. Avem nevoie de universități competitive cu identitate maghiară, de o rețea de colegii profesionale și de un sistem de burse care să susțină rămânerea tinerilor în țara lor natală", a declarat joi, la Cluj-Napoca, Balázs Hankó, ministrul ungar al culturii și inovării, conform MTI.